การประกอบธุรกิจของแต่ละสายผลิตภัณฑ์

1.  ลักษณะของบริการ

(1) ธุรกิจเช่าซื้อ (Hire Purchase)

  การให้บริการเช่าซื้อทรัพย์สินแก่ผู้เช่าซื้อที่มีความประสงค์ที่จะเป็นเจ้าของกรรมสิทธิ์ในทรัพย์สินหลังจากผ่อนชำระค่างวดครบตามสัญญา
  การบำรุงรักษาจะอยู่ในความรับผิดชอบของผู้เช่าซื้อ
  ปัจจุบันบริษัทให้บริการเช่าซื้อทั้งสินทรัพย์ใหม่และสินทรัพย์ที่ใช้แล้ว ณ วันที่ 31 ธันวาคม 2544
  ในสัดส่วน 60:40 ขณะที่ ณ วันที่ 31 ธันวาคม 2543 อยู่ที่ 80:20 ทั้งนี้
  เนื่องจากอัตราดอกเบี้ยรถใหม่มีการแข่งขันสูง ทำให้บริษัทได้รับผลตอบแทนค่อนข้างต่ำ
  จึงทำให้มีการเพิ่มสัดส่วนการให้เช่าซื้อรถใช้แล้ว เนื่องจากมีผลตอบแทนรวมที่สูงกว่า
  รวมถึงการเชิญชวนลูกค้าเก่าที่มีประวัติการผ่อนชำระดี นำรถที่ปิดบัญชีแล้วมา Refinance
  โดยในปี 2544 มีมูลค่าสัญญาที่เป็น Refinance ประมาณร้อยละ 9
  ของมูลค่าสินเชื่อทั้งหมดที่บริษัทอนุมัติ ทั้งนี้ เพื่อเป็นการถัวเฉลี่ยให้อัตราผลตอบแทนรวมดีขึ้น
  ในขณะเดียวกัน บริษัทตระหนักถึงความเสี่ยงของรถใช้แล้วที่มีมากกว่ารถใหม่ เช่น ราคาตลาด
  สภาพการใช้งานของรถ ปัญหาหลักฐานทะเบียนรถถูกต้องหรือไม่
  ในขณะที่รถใหม่ความเสี่ยงหลักจะอยู่ที่คุณภาพของลูกหนี้เพียงอย่างเดียว ดังนั้น
  การทำสัญญารถใช้แล้ว
  บริษัทจะใช้เจ้าหน้าที่การตลาดที่มีประสบการณ์ในการดูรถเป็นอย่างดีในการทำสัญญา
  และจะต้องมีการตรวจสอบราคารถใช้แล้ว
  โดยเจ้าหน้าที่เครดิตอีกครั้งถึงราคาที่เหมาะสมกับราคาท้องตลาดของรถรุ่นเดียวกัน

  อย่างไรก็ตาม บริษัทไม่ได้มีนโยบายที่จะขยายไปในตลาดรถใช้แล้วในสัดส่วนที่สูงกว่าปัจจุบัน
  เนื่องจากปัจจัยเสี่ยงที่มากกว่ารถใหม่ดังกล่าว ดังนั้น
  บริษัทจึงนำเงินที่ได้จากการระดมทุนในช่วงปลายปี 2544
  ไปอำนวยสินเชื่อในส่วนของตลาดรถใหม่เป็นหลัก
  โดยคาดว่าจะทำให้มูลค่าการให้สินเชื่อทรัพย์สินใหม่ในปี 2545 เพิ่มขึ้น

  นอกจากนี้ หากจะแบ่งการให้เช่าซื้อตามประเภททรัพย์สินที่ให้เช่าซื้อเป็นหลัก จะสามารถแบ่งได้
  ดังนี้

1.  การให้เช่าซื้อรถยนต์นั่งส่วนบุคคล คิดเป็นสัดส่วนร้อยละ 81 ของมูลค่าลูกหนี้เช่าซื้อทั้งหมด ณ
    วันที่ 31 ธันวาคม 2544
    โดยบริษัทเน้นการให้เช่าซื้อสำหรับรถยนต์ชั้นนำที่มีราคาสูงทั้งจากสหรัฐอเมริกา สหภาพ ยุโรป
    และ ญี่ปุ่น เป็นต้น

2.  การให้เช่าซื้อรถยนต์เพื่อการพาณิชย์ คิดเป็นสัดส่วนร้อยละ 15 ของมูลค่าลูกหนี้เช่าซื้อทั้งหมด
    ณ วันที่ 31 ธันวาคม 2544 โดยผู้เช่าซื้อมีวัตถุประสงค์ใช้รถยนต์ในการประกอบธุรกิจการค้า
    ได้แก่ รถตู้ รถบรรทุก รถกระบะ รถขนส่งน้ำมัน และรถโดยสารปรับอากาศ เป็นต้น

3.  การให้เช่าซื้อเครื่องจักรและอุปกรณ์ คิดเป็นสัดส่วนร้อยละ 4 ของมูลค่าลูกหนี้เช่าซื้อทั้งหมด ณ
    วันที่ 31 ธันวาคม 2544
    ซึ่งผู้เช่าซื้อมีวัตถุประสงค์ในการเช่าซื้อสินทรัพย์เพื่อการประกอบกิจการ เช่น
    เครื่องอบและพ่นสีรถยนต์ เครื่องพิมพ์ เป็นต้น

- 11 -

(2) ธุรกิจลีสซิ่ง (Leasing)

  การให้บริการแก่นิติบุคคลที่มีความประสงค์ที่จะจัดหาทรัพย์สินไว้ใช้ในกิจการ
  โดยไม่จำเป็นต้องใช้เงินลงทุนสูงในตอนเริ่มแรก
  แต่ผ่อนชำระในรูปของค่าเช่าซึ่งสามารถนำไปใช้หักเป็นค่าใช้จ่ายในทางภาษีได้ (ยกเว้น
  รถยนต์นั่งและโดยสารที่มีที่นั่งไม่เกินสิบคน ตามกฎหมายว่าด้วยข้อจำกัดอัตราภาษีสรรพสามิต
  ซึ่งตัดเป็นค่าใช้จ่ายต่อเดือนได้ไม่เกิน 36,000 บาท)
  ทั้งนี้ผู้เช่าลีสซิ่งจะต้องรับผิดชอบด้านการบำรุงรักษา
  และความเสี่ยงภัยในทรัพย์สินตลอดอายุสัญญาเช่าหรือที่เรียกว่าการให้ลีสซิ่งแบบ Financial
  Lease ซึ่งบริษัทถือเป็นนโยบายที่จะเน้นการให้บริการลีสซิ่งแบบ Financial Lease
  ในปัจจุบันนี้ บริษัทยังไม่มีนโยบายการให้บริการลีสซิ่งแบบ Operating Lease ซึ่งคล้ายกับธุรกิจ
  Car Rent ที่จะต้องมีการดูแลด้านการบำรุงรักษา
  รวมถึงการรับภาระค่าใช้จ่ายเกี่ยวกับการต่อภาษีทะเบียนรถยนต์หรือค่าเบี้ยประกันภัย
  ดังนั้นหากจะแบ่งประเภทของทรัพย์สินที่ให้ลีสซิ่งก็จะมีลักษณะคล้ายกับการให้เช่าซื้อ
  เพียงแต่สัญญาส่วนใหญ่ประมาณร้อยละ 95 จะเป็นทรัพย์สินใหม่ เนื่องจากนิติบุคคล
  ผู้เช่ามักจะไม่นิยมซื้อทรัพย์สินใช้แล้ว
  ด้วยเหตุว่าทรัพย์สินใช้แล้วส่วนใหญ่จะมีภาระค่าบำรุงรักษาที่สูงกว่าสินทรัพย์ใหม่
  และอีกเหตุผลหนึ่งคือ นิติบุคคลที่ใช้บริการลีสซิ่ง มักจะเป็นรถที่ให้ผู้บริหารใช้งาน
  หรือเป็นรถที่ไว้ใช้งานในกิจการ จึงมักนิยมใช้รถใหม่มากกว่า

  ประเภทของทรัพย์สินที่ให้ลีสซิ่ง สามารถแบ่งได้ดังนี้

  (2.1) การให้ลีสซิ่งรถยนต์นั่งส่วนบุคคล คิดเป็นสัดส่วนร้อยละ 66 ของมูลค่าลูกหนี้ลีสซิ่งทั้งหมด
  ณ วันที่ 31 ธันวาคม 2544 โดยเป็นการให้ลีสซิ่งในรถยนต์ประเภทเดียวกับการเช่าซื้อ

2.  การให้ลีสซิ่งรถยนต์เพื่อการพาณิชย์ คิดเป็นสัดส่วนร้อยละ 23 ของมูลค่าลูกหนี้ลีสซิ่งทั้งหมด ณ
    วันที่ 31 ธันวาคม 2544 โดยเป็นการให้ลีสซิ่งในรถยนต์ประเภทเดียวกับการเช่าซื้อ

3.  การให้ลีสซิ่งเครื่องจักรและอุปกรณ์ คิดเป็นสัดส่วนร้อยละ 11 ของมูลค่าลูกหนี้ลีสซิ่งทั้งหมด ณ
    วันที่ 31 ธันวาคม 2544 โดยเป็นการให้ลีสซิ่งในทรัพย์สินประเภทอุปกรณ์สำนักงาน
    คอมพิวเตอร์ และเครื่องพิมพ์ เป็นต้น

(3) บริการอื่นๆ

  นอกเหนือจากการประกอบธุรกิจหลักดังกล่าวข้างต้นแล้ว
  ทางบริษัทได้มีการกระจายแหล่งรายได้ไปสู่การให้บริการต่อกรมธรรม์ประกันภัยและต่อภาษีทะเบียนรถยนต์
  ซึ่งนอกจากจะเป็นการสร้างรายได้ให้กับบริษัทแล้ว
  ยังเอื้อประโยชน์ให้กับบริษัทในแง่ของการคุ้มครองทรัพย์สินของลูกค้าและป้องกันความเสียหายให้แก่บริษัทด้วย

- 12 -

1.  การตลาดและภาวะการแข่งขัน

(1) ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของธุรกิจเช่าซื้อส่วนใหญ่เป็นบุคคลธรรมดาที่ได้รับการแเนะนำจากผู้จัดจำหน่ายสินค้า
เช่น ผู้จัดจำหน่ายหรือตัวแทนจำหน่ายรถยนต์ชั้นนำ เป็นต้น
ซึ่งจากความสัมพันธ์อันดีระหว่างบริษัทกับผู้จำหน่ายสินค้าและการให้การบริการที่ดีและรวดเร็ว
ทำให้บริษัทได้รับการแนะนำลูกค้าจากผู้จัดจำหน่ายสินค้าอย่างต่อเนื่องมาโดยตลอด

สำหรับกลุ่มลูกค้าเป้าหมายของธุรกิจลีสซิ่งคือ
นิติบุคคลที่เป็นบริษัทขนาดปานกลางและใหญ่ที่มีความมั่นคง มีระบบการจัดการที่ดี
และมีศักยภาพในการชำระคืน โดยลูกค้ากลุ่มนี้โดยนโยบายได้เจาะจงใช้รูปแบบสัญญาเช่าแบบลีสซิ่ง
เพื่อเหตุผลของระบบบัญชีภาษีโดยเฉพาะ

  นอกจากนั้น การที่บริษัทมีนโยบายที่จะรักษาความสัมพันธ์อันดีกับผู้จัดจำหน่ายสินค้า
  และลูกค้าด้วยการเล็งเห็นถึงประโยชน์ของลูกค้าเป็นสำคัญและการเสนอบริการที่รวดเร็วเป็นกันเอง
  มีการให้บริการหลังการขายอย่างต่อเนื่อง จึงทำให้เกิดการแนะนำลูกค้าต่อ ๆ
  กันจากฐานลูกค้าเดิมและการกลับมาเป็นลูกค้าใหม่ของลูกค้าเดิมเสมอมา
  ซึ่งถือว่าเป็นกลุ่มลูกค้าเป้าหมายอีกกลุ่มหนึ่งของบริษัท

(2) กลยุทธ์การแข่งขัน

1. เน้นการเป็นผู้นำในการสร้างกลยุทธ์ทางการตลาดและทางการเงินใหม่ ๆ
ออกสู่ตลาดเช่าซื้อและลีสซิ่งเพื่อเป็นการดึงดูดลูกค้าเป้าหมาย ตัวอย่างเช่น
บริษัทเป็นผู้ที่ริเริ่มโครงการผ่อนรถรวมประกันภัยในธุรกิจเช่าซื้อและลีสซิ่ง
ซึ่งกลายเป็นกลยุทธ์ที่สำคัญในการดำเนินธุรกิจเช่าซื้อรถยนต์ในปัจจุบัน

  2. มุ่งการบริการที่ดี รวดเร็ว มีประสิทธิภาพ และมีความเป็นกันเอง
  มุ่งเล็งผลประโยชน์ของลูกค้าเป็นสำคัญ
  จากทีมงานผู้บริหารและพนักงานมืออาชีพที่มีประสบการณ์ในวงการธุรกิจเช่าซื้อและลีสซิ่งมานานกว่า
  20 ปี

  3. การให้การบริการที่ครบวงจร ครอบคลุมถึงบริการหลังการขาย เช่น
  การต่อภาษีทะเบียนรถยนต์และการต่อประกันภัยเพื่อช่วยอำนวยความสะดวกให้กับลูกค้าและยังเป็นการเพิ่มรายได้ทางหนึ่งให้กับบริษัท

  4. สร้างความสัมพันธ์ที่ดีกับคู่ค้าทางธุรกิจ ไม่ว่าจะเป็นตัวแทนผู้จัดจำหน่ายรถยนต์
  ผู้จัดจำหน่ายทรัพย์สินประเภทอื่น กลุ่มลูกค้ารายใหญ่ที่มีประวัติดี
  บริษัทประกันภัยและสถาบันการเงินเพื่อการเกื้อหนุนทางธุรกิจระหว่างกันในการดำเนินธุรกิจระยะยาว

- 13 -

5. ให้ความสำคัญกับการติดตามข่าวสาร หรือมาตรการต่าง ๆ
จากภาครัฐบาลที่อาจมีผลกระทบต่อธุรกิจ เพื่อนำมาศึกษาหากลยุทธ์ใหม่ ๆ
หรือแนวทางการปรับตัวในการดำเนินธุรกิจและมีการอบรมถ่ายทอดความรู้ให้กับพนักงานอย่างสม่ำเสมอ
เพื่อการให้คำปรึกษาที่ถูกต้องกับลูกค้าและเพื่อลดความเสี่ยงในการให้สินเชื่อของบริษัท

  6.
  การมีระบบพิจารณาเครดิตที่รวดเร็วและรัดกุมและมีการตรวจสอบเครดิตและสถานภาพของลูกหนี้จากศูนย์ประมวลผลผ่านระบบคอมพิวเตอร์
  ON-LINE
  ทำให้บริษัทสามารถอนุมัติสินเชื่อได้ทันกับความต้องการลูกค้าและสามารถแข่งขันกับคู่แข่งขัน
  อีกทั้งยังได้ลูกหนี้ที่มีศักยภาพในการชำระคืน ส่งผลให้บริษัทมีสัดส่วนลูกหนี้ค้างชำระต่ำ

(3) นโยบายราคา

การกำหนดอัตราดอกเบี้ยในการให้เช่าซื้อและลีสซิ่งให้กับลูกค้าแต่ละรายมีความสำคัญมากเนื่องจากอัตราดังกล่าวจะถูกใช้ในการคำนวณค่างวดสำหรับการเช่าซื้อและลีสซิ่งจนสิ้นสุดสัญญา
ดังนั้นการกำหนดอัตราดอกเบี้ยให้กับลูกค้าแต่ละรายในแต่ละช่วงเวลา
บริษัทจึงต้องคำนึงถึงปัจจัยต่าง ๆ ต่อไปนี้

  1. ต้นทุนดอกเบี้ยเงินกู้ของบริษัทในปัจจุบันและแนวโน้ม โดยการพิจารณาปัจจัยต่าง ๆ
  ที่จะส่งผลกระทบ อาทิเช่น สภาวะเศรษฐกิจ อัตราเงินเฟ้อ และมาตรการของหน่วยงานรัฐบาล
  เป็นต้น

  2. การหาแหล่งเงินลงทุนในการซื้อทรัพย์สินให้เช่าซื้อในอนาคตว่าจะมาจากแหล่งใด
  และมีต้นทุนเฉลี่ยสำหรับการได้มาเท่าใด

  3. ต้นทุนการดำเนินงานของบริษัท เพื่อนำมากำหนดอัตราส่วนเพิ่มของดอกเบี้ยจากต้นทุนเงินทุน

  4. เครดิตลูกค้าแต่ละราย เพื่อดูความสามารถในการชำระคืนเงินค่างวด

5.  ประเภทสินค้าที่ให้เช่าซื้อและลีสซิ่งว่ามีอายุใช้งานเท่าใด และสภาพการขายต่อในตลาดรอง

  บริษัทจะนำปัจจัยต่าง ๆ
  ข้างต้นมาประกอบการพิจารณาประกอบกับการกำหนดอัตราดอกเบี้ยของคู่แข่งขัน
  เพื่อหาอัตราดอกเบี้ยที่เหมาะสมของลูกค้าแต่ละรายและนำมากำหนดเงินวางประกันหรือเงินดาวน์และค่างวดที่ลูกค้าต้องผ่อนชำระต่อไป
  โดยที่บริษัทจะไม่ใช้กลยุทธ์การตัดราคา
  แต่จะมุ่งเน้นการให้บริการที่ครบวงจรเพื่อความสะดวกให้กับลูกค้าและกำหนดอัตราดอกเบี้ยในระดับที่สามารถแข่งขันกับคู่แข่งขันรายอื่นได้

- 14 -

 (4) ช่องทางการจัดจำหน่าย

บริษัทมีส่วนงานฝ่ายการตลาดเป็นผู้รับผิดชอบในการหาลูกค้า ซึ่งแบ่งฝ่ายงานออกเป็น 2 ส่วน ดังนี้

  1. ฝ่ายการตลาดเช่าซื้อมีเจ้าหน้าที่การตลาด 9 คน
  รับผิดชอบดูแลด้านการหาลูกค้าเช่าซื้อโดยตรงเท่านั้น

  2. ฝ่ายการตลาดลีสซิ่งมีเจ้าหน้าที่การตลาด 1 คน
  รับผิดชอบดูแลด้านการหาลูกค้าลีสซิ่งเป็นการเฉพาะ

  ลักษณะการหาลูกค้าจะแยกตามประเภททรัพย์สิน ดังนี้

  1. รถยนต์ : ส่วนใหญ่รถยนต์ที่ให้เช่าซื้อและเช่าลีสซิ่งจะมีที่มาจากผู้จัดจำหน่าย
  หรือตัวแทนจำหน่ายรถยนต์โดยตรง
  ซึ่งแต่ละแห่งมักมีผู้เสนอให้บริการเช่าซื้อและเช่าลีสซิ่งหลายราย
  โดยการกำหนดปริมาณทางธุรกิจในการส่งต่อลูกค้าให้กับบริษัทเช่าซื้อและลีสซิ่ง
  แต่ละแห่งขึ้นอยู่กับปัจจัยต่าง ๆ ดังนี้

  - ความสัมพันธ์ที่ดีระหว่างบริษัทเช่าซื้อและลีสซิ่งกับผู้จัดจำหน่ายหรือตัวแทนจำหน่าย
  รวมถึงพนักงานขายประจำโชว์รูม

-   การบริการที่มีประสิทธิภาพและรวดเร็วของบริษัทเช่าซื้อและลีสซิ่ง

-   ค่านายหน้าซึ่งบริษัทเช่าซื้อและลีสซิ่งให้กับผู้จัดจำหน่ายหรือตัวแทนจำหน่าย

-   การให้ความร่วมมือในการเข้าร่วมการสนับสนุนการขายต่าง ๆ ที่ผู้จัดจำหน่ายจัดขึ้น
    เพื่อส่งเสริมการขาย

  ทั้งนี้บริษัทมิได้มุ่งเน้นการค้ากับผู้จัดจำหน่ายหรือตัวแทนจำหน่ายรถยนต์รายใดรายหนึ่งเป็นพิเศษ
  แต่จะสร้างความสัมพันธ์กับผู้จัดจำหน่ายหรือตัวแทนจำหน่ายรถยนต์หลาย ๆ ราย
  โดยเน้นการให้บริการที่รวดเร็วและเสนอเงื่อนไขที่มุ่งรักษาผลประโยชน์ของลูกค้าเป็นหลัก
  และมีอัตราค่านายหน้าตามภาวะการแข่งขันในระดับเดียวกับมาตรฐานธุรกิจให้กับผู้จัดจำหน่ายถึงกว่า
  30 ราย

  2. เครื่องจักรและอุปกรณ์ : ปกติแล้วลูกค้าจะเป็นผู้เจรจาติดต่อซื้อ
  และตกลงเรื่องราคาของทรัพย์สินกับผู้จัดจำหน่าย
  และแจ้งให้บริษัทเป็นผู้เข้าไปสอบถามรายละเอียดต่าง ๆ ที่ จำเป็นกับผู้จัดจำหน่ายทรัพย์สิน
  เพื่อนำมากำหนดเงื่อนไขในการให้เช่าซื้อหรือลีสซิ่งกับลูกค้า
  ซึ่งเมื่อตกลงกันในเงื่อนไขเรียบร้อยแล้ว
  บริษัทจะติดต่อชำระเงินให้กับผู้จัดจำหน่ายทรัพย์สินดังกล่าว ดังนั้นสินค้าประเภทนี้
  บริษัทจึงใช้ช่องทางการติดต่อกับกลุ่มลูกค้าที่คาดว่าจะเป็นลูกค้าเป้าหมายโดยตรง ได้แก่ โรงพิมพ์
  ผู้รับเหมาก่อสร้างรายใหญ่ ๆ ฐานลูกค้าเดิมหรือกลุ่มบริษัทที่มีฐานะการเงินและเครดิตดี
  นอกจากช่องทางการจำหน่ายที่กล่าวถึงข้างต้นแล้ว
  บริษัทยังมีช่องทางการจำหน่ายส่วนหนึ่งจากผู้เข้าเยี่ยมชม Web Site
  ของบริษัทและบางส่วนผ่านมาจากการแนะนำต่อ ๆ กันจากฐานลูกค้าเดิม
  และพนักงานของบริษัทอีกด้วย

  อนึ่ง บริษัทไม่มีข้อผูกพันกับผู้จัดจำหน่ายรายใดรายหนึ่ง ในการจัดหาทรัพย์สินให้เช่าซื้อและลีสซิ่ง
  ในอนาคตแต่อย่างใด

  (5) ภาวะการแข่งขัน

  ในช่วงที่ผ่านมาธุรกิจเช่าซื้อรถยนต์ในประเทศไทยมีการแข่งขันที่ค่อนข้างรุนแรง
  ทั้งในรูปการลดการวางเงินเริ่มต้น การลดอัตราดอกเบี้ย หรือการขยายระยะเวลาการผ่อนชำระ
  อย่างไรก็ตาม การแข่งขันดังกล่าวมีแนวโน้มลดลง
  โดยได้ให้ความสนใจในการปรับปรุงประสิทธิภาพ และการให้บริการที่รวดเร็วมากขึ้น
  และการรักษาความสัมพันธ์ที่ดีต่อตัวแทนหรือผู้จัดจำหน่ายรถยนต์

  ผู้ประกอบการในธุรกิจเช่าซื้อและให้เช่าลีสซิ่งสามารถแบ่งเป็น 3 ประเภท คือ สถาบันการเงิน
  บริษัทให้เช่าซื้อและลีสซิ่งและผู้จัดจำหน่ายรถยนต์ ในช่วงสองถึงสามปีที่ผ่านมา
  สืบเนื่องจากวิกฤตทางเศรษฐกิจ ทำให้ผู้ประกอบการหลายแห่งต้องปิดกิจการลง
  จากข้อมูลของสมาคมลีสซิ่งไทย ปี 2541 มีจำนวนสมาชิกทั้งหมด 42 บริษัท ในขณะที่ ณ วันที่ 7
  มกราคม 2545 มีจำนวนสมาชิกทั้งหมดเหลือเพียง 30 บริษัท
  ถึงแม้ว่าผู้ประกอบการมีจำนวนลดลง แต่ก็มีผู้ประกอบการรายใหม่เกิดขึ้นในธุรกิจเช่าซื้อรถยนต์
  เช่น บริษัท จีอี แคปปิตอล (ประเทศไทย) จำกัด บริษัท ไพรมัส ลีสซิ่ง จำกัด และ บริษัท
  เดมเลอร์-ไครสเลอร์ ลีสซิ่ง (ประเทศไทย) จำกัด เป็นต้น คู่แข่งขันที่สำคัญในธุรกิจนี้ ได้แก่
  บริษัท จีอี แคปปิตอล (ประเทศไทย) จำกัด บริษัท สยามพาณิชย์ลีสซิ่ง จำกัด (มหาชน)
  บริษัทเงินทุนหลักทรัพย์ เอไอจี ไฟแนนซ์ จำกัด (มหาชน) บริษัทเงินทุน ทิสโก้ จำกัด (มหาชน)
  บริษัทเงินทุน ธนชาติ จำกัด (มหาชน) และบริษัทเงินทุน เกียรตินาคิน จำกัด (มหาชน)
  นอกจากนี้ยังมีบริษัทเช่าซื้อที่ถือหุ้นโดยผู้ผลิตหรือผู้จัดจำหน่ายรถยนต์บางยี่ห้อเป็นคู่แข่งที่สำคัญ เช่น
  บริษัท โตโยต้า ลีสซิ่ง (ประเทศไทย) จำกัด และบริษัท เดมเลอร์-ไครสเลอร์ ลีสซิ่ง
  (ประเทศไทย) จำกัด เป็นต้น

- 16 -

ตารางเปรียบเทียบผลการดำเนินงานและฐานะทางการเงินของบริษัทกับบริษัทจดทะเบียนที่ประกอบธุรกิจเช่าซื้อและลิสซิ่ง

(หน่วย : ล้านบาท)

  --------------------------- ------------- ---------- ---------- ----------
  ณ 31 ธันวาคม 2543            บมจ. นวลิสซิ่ง   *SCAN      *PL        *SPL

  รายได้รวม                    286           433        668        1,505

  รายได้จากเช่าซื้อ               206           155        -          1,307

  รายได้จากสัญญาเช่าการเงิน       13            37         11         80

  รายได้จากสัญญาเช่าดำเนินงาน     -             -          618        -

  รายได้อื่น                     67            241        39         118

  กำไรสุทธิ                     91            57         63         612

  สินทรัพย์รวม                   1,535         2,718      1,711      11,552

  หนี้สินรวม                     597           1,986      1,055      8,377

  ทุนที่ออกและเรียกชำระแล้ว        350           600        300        1,990

  ส่วนของผู้ถือหุ้น                 938           733        656        3,175
  --------------------------- ------------- ---------- ---------- ----------

  (หน่วย : ล้านบาท)

  --------------------------- ------------- ---------- ---------- ----------
  ณ 31 ธันวาคม 2544            บมจ. นวลิสซิ่ง   *SCAN      *PL        *SPL

  รายได้รวม                    191           238        551        1,253

  รายได้จากเช่าซื้อ               158           117        -          1,071

  รายได้จากสัญญาเช่าการเงิน       8             27         11         59

  รายได้จากสัญญาเช่าดำเนินงาน     -             -          497        -

  รายได้อื่น                     25            94         43         123

  กำไรสุทธิ                     60            52         66         493

  สินทรัพย์รวม                   1,563         2,907      1,921      14,984

  หนี้สินรวม                     746           2,121      1,229      11,316

  ทุนที่ออกและเรียกชำระแล้ว        500           600        300        1,990

  ส่วนของผู้ถือหุ้น                 817           785        692        3,669
  --------------------------- ------------- ---------- ---------- ----------

หมายเหตุ : * SCAN = บริษัท สแกนดิเนเวียลิสซิ่ง จำกัด (มหาชน)

* PL = บริษัท ภัทรลิสซิ่ง จำกัด (มหาชน)

* SPL = บริษัท สยามพาณิชย์ ลีสซิ่ง จำกัด (มหาชน)

ตารางเปรียบเทียบข้อมูลทางการเงินของบริษัท นวลิสซิ่ง จำกัด (มหาชน) กับบริษัทในสมาคมลิสซิ่งไทย

(หน่วย : ล้านบาท)

  ----------------------- ------------- -------------- ---------- ------------
  ณ วันที่ 31 ธันวาคม 2543    บมจ. นวลิสซิ่ง   บริษัทในสมาคมฯ   รวม        สัดส่วนร้อยละ

  รายได้รวม                286           11,393         11,679     2.45

  รายได้จากเช่าซื้อ           206           2,666          2,872      7.17

  รายได้จากลีสซิ่ง            13            2,869          2,882      0.45

  รายได้อื่น                 67            5,858          5,925      1.13

  กำไรสุทธิ                 91            3,352          3,443      2.64

  สินทรัพย์รวม               1,535         53,168         54,703     2.81

  หนี้สินรวม                 597           38,571         39,168     1.52

  ทุนที่ออกและเรียกชำระแล้ว    350           10,730         11,080     3.16

  ส่วนของผู้ถือหุ้น             938           14,598         15,536     6.04
  ----------------------- ------------- -------------- ---------- ------------

ที่มา : สมาคมลิสซิ่งไทย โดยข้อมูลมาจากสมาชิก 20 บริษัท ซึ่งเป็นส่วนหนึ่งของสมาชิกทั้งหมด

  (6) แนวโน้มอุตสาหกรรม

  ทรัพย์สินหลักของธุรกิจให้เช่าซื้อและลีสซิ่ง คือรถยนต์
  ดังนั้นอัตราการเจริญเติบโตของธุรกิจรถยนต์จึงเป็นปัจจัยหลักของการเติบโตของธุรกิจให้เช่าซื้อและลีสซิ่ง
  ตัวแปรทางเศรษฐกิจหลัก 2 ตัว คือ ผลิตภัณฑ์มวลรวมภายในประเทศ (Gross Domestic
  Product) และการบริโภคของภาคเอกชน (Private Consumption)
  เป็นตัวแปรที่สำคัญในการกำหนดแนวโน้มธุรกิจรถยนต์
  นอกจากนี้นโยบายของรัฐบาลก็เป็นอีกตัวแปรหนึ่งที่ส่งผลต่อธุรกิจรถยนต์

  ยอดขายรถยนต์มีจำนวนสูงในช่วงปี 2536 ถึง 2538 ซึ่งเป็นช่วงเศรษฐกิจขยายตัวอย่างมาก
  ซึ่งทำให้ประเทศไทยกลายเป็นตลาดรถยนต์ที่ใหญ่ที่สุดในเอเชียตะวันออกเฉียงใต้
  การเติบโตอย่างรวดเร็วส่งผลในทางบวกแก่ธุรกิจเช่าซื้อและลีสซิ่ง
  และส่งผลให้มีการแข่งขันรุนแรงขึ้นเนื่องจากมีการดึงดูดคู่แข่งขันรายใหม่ให้เข้ามาแข่งขันในธุรกิจนี้

  นับตั้งแต่ก่อนเกิดวิกฤตการณ์เศรษฐกิจในประเทศ จนย่างเข้าสู่วิกฤตเศรษฐกิจในปี 2540
  ได้มีสัญญาณบอกเหตุ คือ การลดลงของผลิตภัณฑ์มวลรวมภายในประเทศ (Gross Domestic
  Product, GDP) โดยอัตราการเติบโตของ GDP ลดลงร้อยละ 1.7 ในปี 2540
  เมื่อเทียบกับปีก่อนหน้า ยิ่งไปกว่านั้น การบริโภคของภาคเอกชนก็ปรับตัวลดลงเป็นร้อยละ 1.05
  ในปี 2540 ทำให้เกิดการขาดสภาพคล่อง
  และทำให้ธุรกิจเช่าซื้อเกิดการชะลอตัวนับแต่นั้นเป็นต้นมา

  ในปี 2540 การลอยตัวของค่าเงินบาทมีผลกระทบอย่างสูงต่อธุรกิจโดยทั่วไป
  โดยเฉพาะอย่างยิ่งทางธุรกิจการเงินและการธนาคาร
  รัฐบาลประกาศนโยบายรัดเข็มขัดเพื่อควบคุมการบริโภคของภาคเอกชน
  และควบคุมการปล่อยกู้ของสถาบันการเงิน รวมถึงการปิดกิจการสถาบันการเงิน 56 แห่ง
  ซึ่งเป็นสัญญาณบอกถึงสถานะทางการเงินของประเทศ
  การอ่อนตัวของค่าเงินบาทถึงจุดที่สินค้านำเข้ากลายเป็นสินค้าแพงและลดกำลังซื้อของภาคเอกชนลง
  สินค้าที่เป็นสินค้าฟุ่มเฟือยถูกตัดออกเป็นอันดับแรกจากรายจ่ายในครอบครัว
  รวมถึงรถยนต์ซึ่งถูกกระทบโดยตรงจากการลดลงของการบริโภคของภาคเอกชน
  และส่งผลให้ความต้องการรถยนต์ทั้งแบบขายเงินสดและเช่าซื้อ ลดลงอย่างรวดเร็วในเวลาต่อมา

  แนวโน้มของธุรกิจเช่าซื้อเปลี่ยนไปมากในช่วงปี 2541 ผลกระทบจากปีก่อนๆ
  ส่งผลให้ยอดขายรถยนต์ในประเทศลดลงมากถึงร้อยละ 60.3 เมื่อเทียบกับปี 2540
  ผู้ผลิตรถยนต์ส่วนใหญ่หันมาผลิตเพื่อส่งออก ควบคู่กับการปิดกิจการของบริษัทให้เช่าซื้อ
  ซึ่งส่วนใหญ่เป็นบริษัทย่อยของสถาบันการเงินซึ่งเงินช่วยเหลือจากบริษัทแม่ถูกตัดหรือปิดกิจการพร้อมกับบริษัทแม่

  ภายหลังสัญญาณบอกการฟื้นตัวของเศรษฐกิจไทยในปี 2542
  ยอดขายรถยนต์มีอัตราการเติบโตเพิ่มถึงร้อยละ 51.4 เมื่อเปรียบเทียบกับปี 2541
  โดยมียอดขายเพิ่มขึ้นเป็น 218,372 คัน เหตุผลสนับสนุนหลัก คือ
  อัตราดอกเบี้ยที่ลดต่ำลงที่ช่วยในการฟื้นตัวของธุรกิจรถยนต์และธุรกิจเช่าซื้อ ในปี 2543
  ยอดขายรถยนต์ยังคงขยายตัวต่อเนื่อง แต่มีอัตราที่ชะลอลงจากปี 2542
  เนื่องจากได้รับผลกระทบจากการที่ราคาน้ำมันสูงขึ้น ความผันผวนของค่าเงินบาท
  และความไม่มีเสถียรภาพทางเศรษฐกิจของประเทศในภูมิภาคเอเชีย
  ส่งผลให้การจำหน่ายรถยนต์ขยายตัวจากปี 2542 เหลือร้อยละ 20.1

  สำหรับในปี 2544 การจำหน่ายรถยนต์ในประเทศมีปริมาณทั้งสิ้น 297,052 คัน
  เพิ่มขึ้นจากปีก่อนร้อยละ 13.3 ซึ่งอัตราการเพิ่มขึ้นชะลอลงเมื่อเทียบกับอัตราการเพิ่มร้อยละ
  20.1 ในปี 2543 เทียบกับปี 2542
  ซึ่งเป็นผลมาจากการฟื้นตัวของเศรษฐกิจไทยที่อ่อนตัวลงในช่วงครึ่งแรกของปี 2544

ปริมาณการจำหน่ายรถยนต์ในประเทศ หน่วย: คัน

+------------+--------+--------+--------+----------+------+--------+
| ปี          | รถ     | %      | รถยนต์  | %        | รวม  | %      |
|            | ยนต์โดย |        |        |          |      |        |
|            | สารนั่งส | เปล    | เช     | เ        |      | เปล    |
|            | ่วนบุคคล | ี่ยนแปลง | ิงพาณิชย์ | ปลี่ยนแปลง |      | ี่ยนแปลง |
+------------+--------+--------+--------+----------+------+--------+
| 2540       | 1      | -23.9  | 2      | -44.3    | 363  | -38.3  |
|            | 32,070 |        | 31,172 |          | ,342 |        |
+------------+--------+--------+--------+----------+------+--------+
| 2541       | 46,399 | -64.9  | 97,844 | -57.7    | 144  | -60.3  |
|            |        |        |        |          | ,243 |        |
+------------+--------+--------+--------+----------+------+--------+
| 2542       | 66,864 | 44.1   | 1      | 54.8     | 218  | 51.4   |
|            |        |        | 51,508 |          | ,372 |        |
+------------+--------+--------+--------+----------+------+--------+
| 2543       | 83,269 | 24.5   | 1      | 18.1     | 262  | 20.1   |
|            |        |        | 78,980 |          | ,249 |        |
+------------+--------+--------+--------+----------+------+--------+
| 2544       | 1      | 25.5   | 1      | 7.6      | 297  | 13.3   |
|            | 04,502 |        | 92,550 |          | ,052 |        |
+------------+--------+--------+--------+----------+------+--------+

ที่มา: ธนาคารแห่งประเทศไทย บริษัท ฮีโน่ มอเตอร์ (ประเทศไทย) จำกัด และสภาอุตสาหกรรม

ผลจากอัตราดอกเบี้ยที่ยังมีแนวโน้มลดลงอย่างต่อเนื่อง และ
จากการที่ผู้ประกอบการรถยนต์ใช้กลยุทธ์ในการส่งเสริมการขายต่าง ๆ เพื่อกระตุ้นให้ผู้บริโภคสนใจ
เช่น ดาวน์ 0% ดอกเบี้ยต่ำ และการประกันภัยชั้น 1 ในระยะเวลา 1-3 ปี เป็นต้น
ส่งผลกระตุ้นความต้องการในการเปลี่ยนรถยนต์ทั้งในตลาดรถใหม่และรถมือสอง

ปัจจัยสนับสนุนการเติบโตของธุรกิจเช่าซื้อและลีสซิ่ง

-   อัตราดอกเบี้ยที่ต่ำช่วยเพิ่มความต้องการรถยนต์ ซึ่งส่งผลในทางบวกแก่ธุรกิจเช่าซื้อ และลีสซิ่ง

-   ภาวะเศรษฐกิจไทยยังมีแนวโน้มฟื้นตัวขึ้นแม้จะอ่อนลงในช่วงครึ่งแรกของปี 2544

-   ผู้ประกอบการและตัวแทนจำหน่ายรถยนต์ได้จัดกิจกรรมส่งเสริมการขายที่หลากหลายเพื่อจูงใจผู้บริโภค
    และเพิ่มส่วนแบ่งตลาด

-   ผู้ประกอบการรถยนต์มีการแข่งขันกันออกรถยนต์รุ่นใหม่อย่างต่อเนื่อง
    ทั้งในรูปของการเปลี่ยนโฉมรถยนต์ใหม่ทั้งคัน
    และการปรับเปลี่ยนรูปทรงเพียงเล็กน้อยทั้งรถยนต์นั่งส่วนบุคคลและรถยนต์เพื่อการพาณิชย์
    เพื่อกระตุ้นความสนใจของผู้บริโภค

3.3 การจัดหาผลิตภัณฑ์หรือบริการ

(1) แหล่งที่มาของเงินทุน

การดำเนินธุรกิจเช่าซื้อและลีสซิ่ง
มีความคล้ายคลึงกับสถาบันการเงินในด้านการเป็นแหล่งเงินทุนให้ผู้ประกอบการหรือผู้บริโภคในการหาทรัพย์สิน
แต่ผู้ประกอบการเช่าซื้อและลีสซิ่งมีแหล่งเงินทุนจำกัดกว่าสถาบันการเงิน
เนื่องจากไม่สามารถระดมเงินฝากจากประชาชนทั่วไปได้
โดยนอกจากแหล่งเงินทุนของบริษัทที่ได้จากแหล่งเงินทุนของผู้ถือหุ้นอยู่แล้ว
บริษัทมีแหล่งเงินทุนส่วนใหญ่จากเงินกู้สถาบันการเงิน ดังมีรายละเอียดปรากฏในข้อ 12.2 เรื่อง
แหล่งที่มาของเงินทุน

(2) แหล่งใช้ไปของเงินทุน

-   เป้าหมายในการให้กู้ยืม

บริษัทมีนโยบายที่จะอำนวยสินเชื่อในระยะยาวในรูปแบบของเช่าซื้อและลีสซิ่งให้อยู่ในสัดส่วน 70 :
30 แต่หลังจากเกิดวิกฤตเศรษฐกิจของประเทศนับแต่ปี พ.ศ. 2540 เป็นต้นมา
บรรดาลูกค้านิติบุคคลของธุรกิจลีสซิ่งได้ปรับลดการจัดหาทรัพย์สินใหม่ประเภทรถยนต์และอุปกรณ์เครื่องจักรลงอย่างมาก
แต่หันไปใช้ทรัพย์สินเดิมที่มีอยู่แล้วต่อไปก่อน ทั้งนี้ สืบเนื่องจากผลกระทบด้านธุรกิจที่แต่ละแห่งได้รับ
และความจำเป็นในการรอคอยทิศทางการฟื้นตัวของเศรษฐกิจที่ชัดเจนก่อน
ด้วยเหตุนี้ยอดลูกหนี้ลีสซิ่งของบริษัทจึงลดลงตลอดนับแต่ปีพ.ศ.2541 ที่มีจำนวน 549.42 ล้านบาท
มาเป็น 87.70 ล้านบาท ณ 31 ธันวาคม 2544

ปัจจุบันภาวะเศรษฐกิจมีแนวโน้มจะไม่ขยายตัวมากนัก
แต่กลุ่มลูกค้านิติบุคคลบางรายจำเป็นต้องเปลี่ยนรถใหม่แทนรถเก่าที่เริ่มเสื่อมสภาพตามอายุการใช้งานบ้างในปริมาณที่ไม่มากนัก
บริษัทจึงไม่ได้ขยายสัดส่วนของสัญญาลีสซิ่งในระยะนี้

ฐานลูกค้าเช่าซื้อส่วนใหญ่ประมาณร้อยละ 73 เป็นกลุ่มบุคคลธรรมดา อีกร้อยละ 27 เป็นนิติบุคคล
ในขณะที่ฐานลูกค้าลีสซิ่งจะเป็นนิติบุคคลทั้งหมด
บริษัทจึงมีนโยบายที่จะคงอัตราส่วนรถยนต์นั่งส่วนบุคคลที่ประมาณร้อยละ 80
ของทรัพย์สินทั้งหมดต่อไป เนื่องจากอัตราส่วนจำนวนประชากรเฉลี่ยของประเทศไทยอยู่ที่ 12-13
คน ต่อรถยนต์ 1 คัน ในขณะที่ประเทศที่เจริญแล้วจะอยู่ที่ 1-2 คน ต่อคัน
และระบบขนส่งมวลชนในประเทศก็ยังไม่สมบูรณ์ ความจำเป็นในการใช้รถยนต์จึงยังคงมีอยู่
ทำให้ตลาดรถยนต์มีแนวโน้มที่จะขยายตัวต่อไปได้อีก

สำหรับในอนาคต หากภาวะเศรษฐกิจของประเทศฟื้นตัว
บริษัทคาดว่าจะขยายสัดส่วนในธุรกิจลีสซิ่งเพิ่มขึ้นพร้อมกับสัดส่วนรถยนต์เพื่อการพาณิชย์และเครื่องจักรอุปกรณ์
เนื่องจากเป็นตลาด สินค้าที่ใหญ่และมีราคาสูง
ในขณะที่มีจำนวนบริษัทอำนวยสินเชื่อที่เป็นคู่แข่งน้อยราย

- 20 -

- ขั้นตอนการพิจารณาสินเชื่อ

  []

ไม่ว่าจะเป็นกรณีเช่าซื้อหรือลีสซิ่ง จะมีขั้นตอนการพิจารณาที่คล้ายคลึงกันดังนี้

(1) ขั้นตอนการพิจารณาเบื้องตัน

เมื่อเจ้าหน้าที่การตลาดได้รับติดต่อจากผู้จำหน่ายสินค้า (Dealer)
หรือลูกค้าติดต่อกับเจ้าหน้าที่การตลาดโดยตรง
จะมีการให้คำแนะนำหรือปรึกษาถึงรูปแบบการทำสัญญาและเงื่อนไขการเช่าซื้อหรือ
ลีสซิ่งให้เหมาะสมกับลูกค้าแต่ละราย ทั้งนี้หากเป็นสัญญาเช่าซื้อจะมีระยะเวลาผ่อนชำระ 12 - 48
งวด ส่วนลีสซิ่งจะเป็น 36 - 60 งวด
โดยเจ้าหน้าที่การตลาดต้องเก็บรวบรวมข้อมูลและเอกสารต่าง ๆ
ที่จำเป็นในการวิเคราะห์คุณสมบัติของลูกค้าให้กับเจ้าหน้าที่ฝ่ายเครดิต

(2) ขั้นตอนการพิจารณาคุณสมบัติของลูกค้าและคัดเลือกลูกค้า

เจ้าหน้าที่วิเคราะห์เครดิตจะตรวจสอบข้อมูลความถูกต้องของเอกสาร
และพิจารณาถึงความน่าเชื่อถือ ความสามารถในการชำระหนี้ของลูกค้า
พร้อมกับให้ความเห็นร่วมกับเจ้าหน้าที่การตลาดในการเสนออนุมัติลูกค้าแต่ละราย

ทั้งนี้ หากเป็นรถใช้แล้วรวมถึงกรณี Refinance เจ้าหน้าที่การตลาดจะต้องตรวจสอบสภาพรถทุกคัน
และต้องให้เจ้าหน้าที่วิเคราะห์เครดิตตรวจสภาพราคาประเมินรถรุ่นนั้น ๆ ว่า
ราคาเหมาะสมหรือไม่เมื่อเทียบเคียงกับรถรุ่นเดียวกันในตลาด

(3) ขั้นตอนอนุมัติสินเชื่อ

ข้อมูลทั้งหมดจะถูกนำเสนอเพื่อพิจารณาอนุมัติตามวงเงินสินเชื่อต่อราย
ดังมีรายละเอียดผู้มีอำนาจอนุมัติวงเงินสินเชื่อเช่าซื้อและลีสซิ่ง ดังต่อไปนี้

  ------------------------------------------ ------------------------------------ ---------------
  ผู้มีอำนาจอนุมัติ                                วงเงินสินเชื่อที่มีเงินดาวน์/เงินวางประกัน⁽¹⁾   

                                             ร้อยละ 25 ขึ้นไป                        ต่ำกว่าร้อยละ 25

  ผู้อำนวยการฝ่ายการตลาดหรือฝ่ายเครดิต             1.00 ล้านบาท                          -

  ผู้อำนวยการฝ่ายอาวุโสการตลาดหรือฝ่ายอาวุโสเครดิต   1.50 ล้านบาท                          0.5 ล้านบาท

  ผู้ช่วยกรรมการผู้จัดการ                          3.00 ล้านบาท                          2.00 ล้านบาท

  รองกรรมการผู้จัดการ                           5.00 ล้านบาท                          3.00 ล้านบาท

  กรรมการผู้จัดการ                              10.00 ล้านบาท                         10.00 ล้านบาท

  คณะอนุกรรมการพิจารณาสินเชื่อ                    20.00 ล้านบาท                         20.00 ล้านบาท

  คณะกรรมการบริษัท                             ไม่จำกัดจำนวน                          ไม่จำกัดจำนวน
  ------------------------------------------ ------------------------------------ ---------------

หมายเหตุ (1) เงินดาวน์สำหรับเช่าซื้อและเงินวางประกันสำหรับลีสซิ่ง

- 22 -

(4) ขั้นตอนการดำเนินงานภายหลังผ่านการอนุมัติสินเชื่อ

เมื่อมีการอนุมัติสินเชื่อแล้ว
เจ้าหน้าที่การตลาดต้องแจ้งประกันภัยเพื่อคุ้มครองรถยนต์หรือทรัพย์สินดังกล่าว
และเจ้าหน้าที่ฝ่ายพิธีการสินเชื่อจะต้องจัดเก็บข้อมูลเข้าระบบคอมพิวเตอร์ของบริษัท
เพื่อเป็นฐานข้อมูลให้ฝ่ายต่าง ๆ ติดตามดูแลลูกค้าต่อไป
รวมทั้งรับผิดชอบดูแลเรื่องความครบถ้วนของเอกสารจากผู้ขาย (Dealer)
เมื่อมารับเงินค่าขายทรัพย์สินที่ให้เช่าซื้อหรือลีสซิ่งจากบริษัทด้วย

  (5) ขั้นตอนการปฏิบัติต่อลูกค้า

-
ฝ่ายบริการประกันภัยจะคอยดูแลให้บริการลูกค้าในการต่ออายุความคุ้มครองตลอดระยะเวลาที่ยังมีการผ่อนชำระกับบริษัทอยู่หรือในบางกรณีจะให้บริการหลังสิ้นสุดอายุสัญญาแล้วรวมถึงทรัพย์สินอื่น
ๆ ด้วย เพื่อเป็นการสร้างรายได้อื่นให้กับบริษัท

-
ฝ่ายบริการงานทะเบียนรถยนต์จะดูแลให้บริการต่อภาษีประจำปีรถยนต์ให้ในลักษณะเดียวกับฝ่ายบริการประกันภัย

- ฝ่ายเก็บเงินจะดูแลลูกค้าในส่วนที่ชำระค่างวดตามปกติถึงค้างชำระไม่เกิน 3 งวด
โดยลูกค้าสามารถผ่อนชำระค่างวดได้หลายวิธี เช่น การชำระค่างวดผ่านธนาคาร
ชำระโดยเช็คลงวันที่ล่วงหน้า ชำระด้วยตนเองที่บริษัทหรือทางธนาณัติ
เมื่อได้ผ่อนชำระครบถ้วนรวมทั้งชำระค่าซื้อคืนตามสัญญาลีสซิ่งครบถ้วนแล้ว
จะส่งต่อให้ฝ่ายบริการงานทะเบียนรถยนต์และโอนกรรมสิทธิ์
ติดต่อลูกค้าให้มารับโอนทะเบียนรถยนต์ตามขั้นตอนต่อไป

  (6) ขั้นตอนการควบคุมสินเชื่อ

ในกรณีที่เกิดการค้างชำระค่างวด บริษัทจะมีมาตรการในการควบคุมสินเชื่อ ดังนี้

- กรณีผิดนัดชำระ 1 และ 2 งวด หน่วยงานเก็บเงินของบริษัทจะติดตามทวงถามจากลูกค้าทันที
โดยการติดต่อเจรจากับลูกค้าโดยตรงด้วยตนเองและส่งจดหมายทวงถาม

- กรณีผิดนัดชำระ 3 งวด
จะส่งจดหมายทวงหนี้และเจรจากับลูกค้าพร้อมประเมินสถานภาพความสามารถในการชำระหนี้ลูกค้า

- กรณีผิดนัดชำระ 3 งวดขึ้นไป บริษัทจะพยายามเจรจาประนอมหนี้ก่อน ถ้าไม่สามารถพัฒนาหนี้ได้
รายละเอียดของลูกค้ารายนั้นจะถูกส่งไปให้เจ้าหน้าที่เร่งรัดหนี้สินและกฎหมายเพื่อบอกเลิกสัญญาและยึดทรัพย์สินที่ให้เช่าซื้อหรือลีสซิ่งกลับมา
ในกรณีที่จำเป็น
หากบริษัทไม่สามารถติดตามยึดทรัพย์สินคืนมาได้หรือในกรณีที่ขายประมูลทรัพย์สินที่ยึดมาได้แต่ได้เงินมาไม่พอที่จะชำระหนี้คงเหลือ
บริษัทจะดำเนินการด้านกฎหมายกับลูกค้าและผู้ค้ำประกันต่อไปโดยจะเป็นการฟ้องร้องคดีเพื่อให้ได้หนี้คืนมากที่สุด

- 23 -

  (7) ขั้นตอนการประมูลทรัพย์สิน

เมื่อยึดทรัพย์สินมาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด เมื่อพ้นกำหนดเวลาแล้ว
ลูกค้าไม่มาติดต่อหรือไม่สามารถปฏิบัติตามเงื่อนไขของบริษัทได้
บริษัทจะนำทรัพย์สินดังกล่าวไปประมูลขายต่อสาธารณชน โดยบริษัทจะทำการประมูลขายเอง ณ
ที่ทำการของบริษัท และทุกครั้งที่ก่อนที่จะทำการประมูลขาย
บริษัทจะประกาศกำหนดการประมูลขายทางหนังสือพิมพ์และ Web Site ของบริษัทที่
www.navaleasing.co.th เพื่อให้ประชาชนทั่วไปรับทราบและเข้าร่วมประมูลจำนวนมากที่สุด
เพื่อผลประโยชน์ของบริษัท

ทั้งนี้ การประมูลขายรถยึดของบริษัท
จะมีคณะอนุกรรมการประมูลขายรถยึดเป็นผู้กำหนดราคากลางที่ใช้เป็นฐานในการพิจารณาประมูลขายทุกครั้ง
และต้องรายงานผลการประมูลขายให้กับคณะกรรมการจัดการทราบทุกครั้ง

เมื่อเกิดขาดทุนจากการขายรถยึด บริษัทจะทำหนังสือแจ้งให้ลูกค้าทราบและนำเงินส่วนขาดทุน
ดังกล่าวมาชำระให้กับบริษัทภายในกำหนดเวลา และเมื่อพ้นกำหนดเวลาดังกล่าวแล้ว
ลูกค้าไม่นำเงินมาชำระให้กับบริษัท
บริษัทก็จะดำเนินการฟ้องร้องเรียกค่าเสียหายจากลูกค้าในชั้นศาลต่อไป

สำหรับสัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการการคุ้มครองผู้บริโภค (สคบ.) นั้น
มีข้อกำหนดให้บริษัทหรือผู้ประกอบการให้เช่าซื้อรถยนต์ทุกราย
หากนำรถออกประมูลขายได้ราคาเกินกว่าจำนวนหนี้คงค้างตามสัญญา
จะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับผู้ให้เช่าซื้อ

- 24 -